পিএনএস ডেস্ক :বাংলাদেশের সঙ্গীতজগতের অন্যতম দুই মহাতারকা আইয়ুব বাচ্চু ও জেমস। বৃহস্পতিবার সকালে কোটি ভক্তকে কাঁদিয়ে আইয়ুব বাচ্চু চলে গেছেন না ফেরার দেশে। বাংলাদেশের ব্যান্ড সংগীতকে এগিয়ে নেওয়ার অন্যতম অগ্রপথিক আইয়ুব বাচ্চুর মৃত্যুর খবর জেমস যখন পান, তখন তিনি রাষ্ট্রীয় উন্নয়ন মেলার কনসার্টে যোগ দিতে বরগুনার পথে। সেখান থেকেই তিনি আইয়ুব বাচ্চুর জন্য শ্রদ্ধা জানান। সেই সঙ্গে আসতে না পারার আক্ষেপও প্রকাশ করেন।